གཞན་ཡང་ཁོང་གཉིས་ལ་རྒྱུས་མངའ་ཡོད་པའི་སློབ་གྲོགས་ཞིག་གིས།ཁོང་རྣམ་པ་རྒྱ་ནག་པེ་ཅིང་ཀྲུང་དབྱང་མི་རིགས་སློབ་གྲྭ་ཆེན་མོར་སློབ་སྦྱོང་བྱེད་སྐབས་མཁས་དབང་དུང་དཀར་བློ་བཟང་འཕྲིན་ལས་མཆོག་གིས་སྐུ་ཞབས་དོན་གྲུ་རྒྱལ་ལ་ཚད་མཐོ་བའི་གདེང་འཇོག་གནང་གི་ཡོད་པ་རེད་ཞེས་ང་ལ་གསུངས་མྱོང།སྐུ་ཞབས་དོན་གྲུབ་རྒྱལ་ལགས་ཀྱི་སྒྲུང་རྩོམ་ཕྱོགས་བསྒྲིགས་ནང་དུ་བརྩམས་སྒྲུང་ཁག་༡༥་བསྡུས་ཡོད་པ་དང༌།བརྩམས་སྒྲུང་རྣམས་གོ་བདེ་ཞིང་བོད་སྤྱི་ཚོགས་ཀྱི་འཚོ་བ་དངོས་མཚོན་པར་བྱས་ཏེ།སྤྱི་ཚོགས་ཁྲོད་ཀྱི་དགེ་སྐྱོན་རྣམས་ཐེར་འདོན་བྱས་ཡོད་པ་དཔེར་ན།ཁོང་གིས་བརྩམས་པའིསྤྲུལ་སྐུ་བརྩམས་སྒྲུང་ལ་སྐབས་དེར་མི་མང་པོ་ཞིག་སྐྱོན་བརྗོད་བྱས་པ་དང།མི་ཁ་ཤས་ཀྱིས་དམ་པ་ཁོང་ལ་བསྟན་དགྲ་ཞེས་སྡུག་དམོད་ཀྱང་བྱས་ཡོད་པ་རེད།དོན་དངོས་ཐོགསྤྲུལ་སྐུཞེས་པའི་བརྩམས་སྒྲུང་དེའི་ནང་སྐབས་དེར་མ་རབས་ཐ་ཤལ་གྱི་སྐྱེ་བོ་ཁ་ཤས་ཀྱིས་གྲྭ་བ་དང་བླ་མར་བརྫུས་ཏེ༌།གཞུང་དྲང་ཞིང་ཆོས་དད་ཆེ་བའི་བོད་མི་དམངས་ལ་ཚུལ་མིན་གྱི་མགོ་བསྐོར་གཏོང་བཞིན་ཡོད་པའི་ནག་ཉེས་ཐེར་འདོན་བྱས་པ་རེད།བརྩམས་སྒྲུང་དེའི་སྐོར་ལ་དམ་པ་གང་མི་ཡུལ་དུ་བཞུགས་སྐབས་འབྲེལ་འདྲེས་ཆེ་བའི་གྲོགས་པོ་གཅོད་པ་ལགས་ཀྱིས་གསུངས་དོན།